Jøssundfjorden

Jøssundfjorden er en fjord i Flatanger, Nord-Trøndelag. Den er 13,5 km lang. Største dybde er 233 meter.  

Fjorden har innløp mellom Smo i vest og Skrotten i øst. Bygden Hårnes ligger på vestsiden like innenfor innløpet. Ved Håneset snur fjorden østover og blir  bredere med flere viker i både nord, øst og sørøst. Kilgapet går nordover til gården Kilan, mens Vedvika går østover til gården med samme navn. Selve fjorden fortsetter sør-sørøstover, og i denne delen er det bare en isolert, vegløs gård langs vestsiden før Jøssund i enden av fjorden.

Fv491 går langs deler av fjorden i sør, mens Fv492 går langs deler av fjorden i vest lenger ute.

Referanser 

Fjorder i Flatanger